《隋观法师塔》
宋代·释遵式

五六百年内，金躯亦化尘。
方知新冢上，尽是古人身。
白发争名急，青山送骨频。
除师灵塔外，一一好沾巾。

作者简介：释遵式（九六四～一○三二），俗姓叶，字知白，天台宁海（今属浙江）人。少投东山义全出家，太宗雍熙元年（九八四）从宝云义通受业。淳化初，居宝云讲席。真宗咸平中，归天台。大中祥符中，历居景德寺、杭州昭庆寺讲席。后居复兴故天竺寺，赐号慈云。著《净土忏法》、《金光明》、《观音》诸本忏仪行世，又号慈云忏主。仁宗明道元年卒，年六十九。